<div>
  Заявките с фалшив произход (CSRF/XSRF) са начин, който позволява на трета
  страна да извършва действия на сайта от ваше име, без да има право на това. В
  случая на Jenkins това би позволило на неупълномощени лица да изтриват задания,
  изграждания или да променят настройките на Jenkins.
  <p>
  Когато това е включено, Jenkins ще проверява за специална еднократна стойност
  при всяка заявка, която променя нещо на сървъра. Това включва подаването на
  всеки формуляр и заявките към отдалеченото API.
  <p>
  Включването на тази опция може да доведе и до някои проблеми, например:
  <ul>
    <li>някои възможности на Jenkins, като отдалеченото API стават по-трудни за
        употреба</li>
    <li>някои възможности в приставките, особено тези, които не са тествани
        достатъчно, може съвсем да не работят;</li>
    <li>ако достъпвате Jenkins през насрещен сървър-посредник, той може да
        филтрира заглавните части на HTTP за CSRF, което ще направи някои
        защитени действия невъзможни.</li>
  </ul>
  <p>
  Повече информация за заявките с фалшив произход (CSRF) има
  <a href="http://www.owasp.org/index.php/Cross-Site_Request_Forgery">тук</a>.
</div>
